Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/016 IT/Agile, Italia) /* COM/2013/0120 final */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Italia toimitti 30. joulukuuta 2011 hakemuksen EGF/2011/016 IT/Agile EGR:n rahoitustuen saamiseksi sen jälkeen, kun Italiassa tieto- ja viestintätekniikan alalla toimiva Agile S.r.l. oli vähentänyt työntekijöitä. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2011/016 Jäsenvaltio || Italia 2 artikla || a) Ensisijainen yritys || Agile S.r.l. Toimittajat ja jatkojalostajat || 0 Viiteajanjakso || 22.9.2011 – 22.12.2011 Yksilöllisten palvelujen tarjoamisen aloittamispäivä || 15.3.2012 Hakemuksen päivämäärä || 30.12.2011 Työntekijävähennykset viiteajanjaksolla || 1 257 Työntekijävähennykset ennen viiteajanjaksoa ja sen jälkeen || 0 Tukikelpoiset työntekijävähennykset yhteensä || 1 257 Toimenpiteisiin osallistuvien vähennettyjen työntekijöiden määrä || 856 Yksilöllisten palvelujen kustannukset euroina || 5 458 115 EGR:n täytäntöönpanokustannukset euroina[3] || 218 000 EGR:n täytäntöönpanokustannukset prosentteina || 3,84 Kokonaisbudjetti euroina || 5 676 115 EGR:n tuki euroina (65 %) || 3 689 474 1. Hakemus jätettiin komissiolle 30. joulukuuta 2011, ja sitä täydennettiin lisätiedoin 2. lokakuuta 2012 asti. 2. Hakemus täyttää asetuksen (EY) N:o 1927/2006 2 artiklan a alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa. Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä 3. Osoittaakseen yhteyden työntekijävähennysten ja maailmanlaajuisen rahoitus- ja talouskriisin välillä Italia toteaa, että saatavilla olevien tietojen mukaan[4] rahoituskriisi vaikutti merkittävästi, erityisesti vuosina 2008–2009, tieto- ja viestintätekniikka-alan laskusuhdanteeseen. Tieto- ja viestintätekniikan markkinat kasvoivat EU:ssa vuosina 2005–2008 yli 3 prosentin vuosivauhtia (vuonna 2007 kasvuvauhti oli edellisvuoteen verrattuna 6,8 prosenttia), mutta vuonna 2009 suuntaus muuttui päinvastaiseksi, ja kasvu oli negatiivista 2,4 prosentin vauhdilla. Laskusuuntaus jatkui vuonna 2010 (–1 prosentti). Italian tieto- ja viestintätekniikka-alan kehitys oli samoilla linjoilla kuin koko EU:ssa. Kriisillä oli kuitenkin huomattava vaikutus alaan, ja negatiivinen kasvuvauhti oli –4,2 prosenttia vuonna 2009 ja –2,5 prosenttia vuonna 2010 verrattuna kyseistä ajanjaksoa edeltävään vuoteen. 4. Maailmanlaajuisen rahoitus- ja talouskriisin vaikutukset kohdistuivat tietotekniikan markkinoihin EU:ssa erityisen vakavina. Kaupan määrä laski vuonna 2009 20 miljardilla eurolla eli vähennystä oli –5,4 prosenttia edellisvuoteen verrattuna. Tämä lopetti vuosina 2005–2008 vallinneen noususuuntauksen, jonka aikana kaupan määrä kasvoi jatkuvasti siten, että se oli 359 miljardia euroa vuonna 2008. Tietotekniikan markkinoiden laskusuuntaus vaikutti rankasti laitteistoihin ja tekniseen apuun sekä ohjelmistoihin ja palveluihin. Vuoteen 2008 verrattuna laitteistojen ja teknisen avun alasektorit supistuivat vuonna 2009 EU:n tasolla 7,6 prosenttia ja Italiassa 10 prosenttia. Ohjelmistojen ja palvelujen alasektorit puolestaan supistuivat EU:ssa 4 prosenttia ja Italiassa 5,6 prosenttia. 5. Hakemusta EGF/2010/012 Noord Holland ICT[5] koskevassa arvioinnissaan komissio on jo todennut rahoitus- ja talouskriisin vaikutuksen tieto- ja viestintätekniikka-alalla toimiviin yrityksiin. Nämä perustelut pätevät edelleen. 6. Italian tieto- ja viestintätekniikka-alan voimakas supistuminen kosketti erityisen rajusti yritystä Agile S.r.l., joka on italialainen tietotekniikkapalvelujen tarjoaja. Maailmanlaajuisen rahoitus- ja talouskriisin vaikutukset sattuivat ajankohtaan, jolloin Agile oli muuttamassa kaupallista strategiaansa siirtymällä puhelinpalvelukeskuspalvelujen paikallisesta tarjonnasta yhdennettyjen tietotekniikka-alan palvelujen tarjontaan useilla alueilla. Laskusuhdanteessa yrityksen ponnistelut ja tarpeelliset investoinnit eivät riittäneet Agilen kasvutavoitteiden saavuttamiseen, mistä oli seurauksena raskaita tappioita ja lopulta maksukyvyttömyys ja sen myötä irtisanomisia. Vähennettyjen työntekijöiden määrän ja 2 artiklan a alakohdan mukaisten kriteerien täyttymisen osoittaminen 7. Italian hakemus perustuu asetuksen (EY) N:o 1927/2006 2 artiklan a alakohdan mukaiseen toimintakriteeriin, jossa edellytetään vähintään 500 työntekijän vähentämistä neljän kuukauden aikana jäsenvaltiossa sijaitsevasta yhdestä yrityksestä, mukaan luettuna työntekijät, jotka vähennetään sen toimittajien ja jatkojalostajien palveluksesta. 8. Hakemuksen mukaan Agile S.r.l. vähensi 1 257 työntekijää viiteajanjaksolla 22. syyskuuta 2011 – 22. joulukuuta 2011. Kaikki nämä työntekijävähennykset on laskettu asetuksen (EY) N:o 1927/2006 2 artiklan toisen kohdan kolmannen luetelmakohdan säännösten mukaisesti. Komissio on saanut 2 artiklan toisen kohdan kolmannen luetelmakohdan mukaisesti vahvistuksen, että tämä on vähentämisten todellinen määrä. Selvitys työntekijävähennysten ennakoimattomasta luonteesta 9. Agile perustettiin tammikuussa 2004 osaksi Getronics-ryhmää. Se toimi Potenzassa (Basilicatassa) ja tarjosi puhelinkeskuspalveluja. Työntekijöitä oli noin 170. 10. Eutelia SpA perustettiin vuonna 2003 IT Plug SpA:n ja Edisontel SpA:n fuusion seurauksena. Tämän uuden yrityksen ydintoimintaa olivat kiinteät verkot ja internetpalvelut. Vuonna 2006 Eutelia SpA, joka oli jo näiden palvelujen viiden tärkeimmän tarjoajan joukossa Italiassa, hankki Getronics Solutions Italia SpA:n (Olivetti Sistemin tytäryhtiö, jolla oli noin 1 600 työntekijää) ja Bull Italia SpA:n (450 työntekijää). Nämä yrityshankinnat olivat osa yrityksen strategiaa, jolla se monipuolisti toimintaansa tietotekniikka-alalla ja pyrki tulemaan yhdennettyjen tietotekniikkapalvelujen tarjoajaksi (puhe, tieto, internet, laitteistot ja ohjelmistot). Vuoden 2008 lopulla, kun tehtäviä ja henkilöstöä siirrettiin uudelleen Eutelia-ryhmään kuuluvien yritysten sisällä, tietotekniikkatoimet sekä 1 922 työntekijää siirrettiin Agileen, joka on ollut Eutelian määräysvallassa Getronicsin hankinnasta lähtien. 11. Italian viranomaisten mukaan Agile suhtautui tulevaisuuteensa luottavaisesti jopa kovissa taantumaolosuhteissa. Tietotekniikka-alan odotettua syvempi taantuma ja rahoitus- ja talouskriisiä seurannut luotonsaannin tiukentuminen – joita ei kumpaakaan ollut helppo ennakoida – kuitenkin rasittivat yritystä lisää, eikä se enää kyennyt löytämään kannattavaa ratkaisua ja joutui vuonna 2010 maksukyvyttömyysmenettelyyn. Työntekijöitä vähentävät yritykset ja tuen kohteena olevat työntekijät 12. Hakemus koskee Agile S.r.l.:ssä vähennettyjä 1 257:ää työntekijää. 13. Vähennetyt työntekijät voidaan jaotella seuraavasti: Luokka || Lukumäärä || Prosenttiosuus Miehiä || 889 || 70,72 Naisia || 368 || 29,28 EU:n kansalaisia || 1 254 || 99,76 Muun kuin EU-valtion kansalaisia || 3 || 0,24 15–24-vuotiaita || 1 || 0,08 25–54-vuotiaita || 955 || 75,97 55–64-vuotiaita || 300 || 23,87 Yli 64-vuotiaita || 1 || 0.08 14. Työntekijöistä 43:lla on pitkäkestoinen terveysongelma tai toimintarajoite. 15. Ammattiryhmien mukainen jaottelu on seuraava: Luokka || Lukumäärä || Prosenttiosuus Erityisasiantuntijat || 377 || 29,99 Asiantuntijat || 457 || 36,36 Toimisto- ja asiakaspalvelutyöntekijät || 263 || 20,92 Palvelu- ja myyntityöntekijät || 160 || 12,73 16. Asetuksen (EY) N:o 1927/2006 7 artiklan mukaisesti Italia on vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 17. Agilen työntekijävähennykset koskettavat melkein koko Italiaa. Vähennyksiä toteutettiin 12:lla Italian 19 alueesta eli Piemontessa, Lombardiassa, Venetossa, Emilia-Romagnassa, Toscanassa, Umbriassa, Laziossa, Campaniassa, Pugliassa, Basilicatassa, Calabriassa ja Sisiliassa. 18. Tärkeimmät sidosryhmät ovat kyseisten alueiden alueviranomaiset[6] sekä ammattiliitot Federazione Impiegati e Operai Metallurgici FIOM-CGIL, Federazione Italiana Metalmeccanici FIM-CILS, Unione Italiana Lavoratori Metalmeccanici UILM-UIL, Unione General dei Lavoratori Metalmeccanici UGL-Metalmeccanici ja Unione Italiana Lavoratori communicazione UILCOM-UIL. Työntekijävähennysten odotettu vaikutus paikalliseen, alueelliseen tai koko maan työllisyyteen 19. Italian työttömyysaste nousi vuosina 2008–2010 6,8 prosentista 8,5 prosenttiin. Kyseisistä 12 alueesta kahdeksalla työttömyysaste kuitenkin nousi kansallista keskiarvoa 1,9–2,6 prosenttia nopeammin. Vuoden 2010 työttömyysasteissa näkyi uudestaan perinteinen kahtiajako Italian keskisten ja pohjoisten alueiden ja eteläisten alueiden välillä. Ensimmäisen ryhmän työttömyysasteet olivat kansallisen keskiarvon mukaisia ja vaihtelivat 5 ja 9 prosentin välillä (esim. Lombardiassa 5,7 prosenttia, Emilia-Romagnassa ja Venetossa 5,8 prosenttia, Piemontessa 7,7 prosenttia ja Laziossa 9,4 prosenttia). Toisen ryhmän työttömyysasteet puolestaan olivat jopa 6 prosenttia kansallista keskiarvoa korkeammat (esim. Calabriassa 12,1 prosenttia, Basilicatassa 13,1 prosenttia, Campaniassa 14,2 prosenttia ja Sisiliassa 14,8 prosenttia). Agilen työntekijävähennykset pahentavat nykyistä heikkoa työllisyystilannetta entisestään erityisesti eteläisillä alueilla, joilla talouden elpymismahdollisuudet ovat vähemmän optimistiset. Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 20. Kaikki seuraavassa luetellut toimenpiteet muodostavat yhdessä koordinoidun yksilöllisten palvelujen paketin, jonka tavoitteena on työntekijöiden integroituminen uudelleen työmarkkinoille: – Ammatillinen ohjaus ja osaamisen arviointi: Tähän toimenpiteeseen kuuluu erinäisiä jäsenneltyjä haastatteluja ja kohdennettuja toimenpiteitä, kuten osaamisanalyysi ja työllistettävyysprofiili, joiden avulla voidaan kartoittaa ne alat, joilla työntekijät voivat parantaa osaamistaan ja saada tukea ammatillisten tavoitteidensa määrittelyssä. Työntekijöitä autetaan osaamisen arvioinnin avulla kartoittamaan oma osaamisensa ja omiin intresseihinsä liittyvät mahdollisuudet sekä luomaan realistinen urasuunnitelma. Työntekijä ja ohjaaja käsittelevät mahdollisuuksien, intressien, motivaatioanalyysin ja odotusten kaltaisia kysymyksiä. Näiden arviointien jälkeen kootaan yhteenveto työntekijän osaamisesta ja hänelle laaditaan yksilöllinen hanke ja toimintasuunnitelma. Tämä toimenpide kohdistuu kaikkiin työntekijöihin. Koska Sisilian ja Piemonten alueet käyttävät muita varoja EGR:n yhteisrahoituksen sijasta tähän toimenpiteeseen liittyvien kustannusten rahoittamiseen ja jottei vääristettäisi keskimääräisiä työntekijäkohtaisia kustannuksia, näillä kahdella alueella asuvat Agilen entiset työntekijät eivät sisälly rahoitustaulukossa tämän toimenpiteen kohteena oleviin työntekijöihin. – Oheispalvelut: Tähän toimenpiteeseen kuuluvat henkilökohtaisen tuen, myös mentoroinnin, suunnittelu, toteutus ja seuranta. Työntekijät saavat tarpeidensa mukaan räätälöidyn tukipaketin, jossa on erilaisia toimenpiteitä. Mentorointi jatkuu koko EGR-toimenpiteiden toteutuksen ajan, ja näin varmistetaan, että tukipaketteja voidaan tarvittaessa mukauttaa. – Työhön sijoittuminen ja työnhakuneuvonta: Tähän toimenpiteeseen kuuluu henkilökohtaisen strategian kehittäminen oman osaamisen esille tuomiseen ja työnhakutoimia, mukaan luettuna paikallisten ja alueellisten työllistymismahdollisuuksien selvitys. Työntekijöitä autetaan hakemaan työpaikkoja kiinnostuneiden yritysten palveluksessa ja heitä tuetaan valintaprosessin aikana. Heille annetaan tarvittaessa myös täsmäkoulutusta, jotta he pystyisivät ottamaan vastaan työpaikkatarjoukset. – Ammatillinen koulutus ja ammattitaidon kehittäminen: Vähennetyille työntekijöille ehdotetaan joko ammatillista koulutusta tai keskimäärin 2 100 euron suuruista koulutuskuponkia käytettäväksi koulutusstrategiaan. Kuponki voidaan käyttää pätevässä koulutuslaitoksessa tai yrityksessä, jossa vähennetty työntekijä saa uudelleenkoulutusta työhönoton jälkeen, tai työpaikkakoulutusta tarjoavassa yrityksessä. Työntekijä päättää, miten hän koulutuskuponkinsa käyttää, ja kuponki liittyy kiinteästi kunkin työntekijän uudelleentyöllistymiseen tähtäävään yksilölliseen strategiaan. – Jatko-opinnot: Ne työntekijät, jotka haluavat suorittaa korkeakoulututkinnon jälkeisiä jatko-opintoja, saavat 6 000 euron avustuksen, joka on tarkoitettu tällaisen kurssin maksujen korvaamiseen kokonaan/osittain. – Yrittäjyyden edistäminen: Koulutus- ja/tai valmennustukea vähennetyille työntekijöille, joilla on yritysideoita, uuden liiketoiminnan suunnittelussa. Oman yrityksen perustamisesta haaveileville työntekijöille tarjotaan koulutustoimia, joissa käsitellään mm. suunnittelua, toteutettavuustutkimuksia, liiketoimintasuunnitelman valmistelua ja rahoituksen hankkimista. – Tuki yrityksen perustamiseen: Työntekijät, jotka perustavat oman yrityksen, saavat 5 000 euron suuruisen avustuksen perustamiskustannusten kattamiseen. – Työhönpaluun jälkeen annettava ohjaus: Työelämään palanneille työntekijöille annetaan ohjausta, jotta estetään mahdolliset ongelmat uudessa työpaikassa ja autetaan työntekijöitä vahvistamaan asemaansa. – Työhönottoetuus: Tämä maksu hyödyttää vähennettyjä työntekijöitä helpottamalla heidän palkkaamistaan määräaikaisella tai pysyvällä sopimuksella uuteen yritykseen. Palkkaava yritys saa 2 000 euroa työntekijää kohden määräaikaisten sopimusten nojalla tapahtuvaa vähintään 12 kuukauden uudelleentyöllistämistä varten ja enintään 6 300 euroa työntekijää kohden pysyvien sopimusten nojalla tapahtuvaa uudelleentyöllistämistä varten. Pysyvien sopimusten nojalla tapahtuvaa uudelleentyöllistämistä varten myönnettävää alkuperäistä määrää nostetaan 3 000 eurolla vammaisia työntekijöitä palkattaessa. – Erityiskuluihin myönnettävät avustukset: Tähän kuuluu kahdentyyppisiä avustuksia: 1) Avustukset, niille joilla on huollettavia: Työntekijät, joilla on huollettavia (lapsia, vanhuksia tai vammaisia), voivat saada enintään 1 000 euron suuruisen avustuksen käytettäväksi huoltajuudesta aiheutuviin kuluihin. Edellytyksenä on osallistuminen toimenpiteisiin. Avustuksen tarkoituksena on kattaa lisäkustannukset, joita työntekijöille aiheutuu huoltajuuteen liittyvistä velvollisuuksista, jotta he voisivat osallistua koulutukseen tai muihin toimenpiteisiin. 2) Tuki matkakuluihin: Toimenpiteisiin osallistuvat työntekijät saavat matkakulunsa joko korvattua tai 150–1 000 euron suuruisen kerta-avustuksen sen mukaan, kuinka pitkästä matkasta on kyse ja kuinka monena päivänä toimenpiteisiin osallistutaan. – Työnhakuavustukset: EGR:n toimenpiteisiin aktiivisesti osallistuvat työntekijät saavat kuukausittain keskimäärin 500 euron suuruisen työnhakuavustuksen. Avustus lasketaan suhteessa työntekijän osallistumispäiviin. – Tuki asuinpaikan vaihtamisesta aiheutuneisiin kuluihin: Ne työntekijät, jotka vastaanottamansa työn vuoksi vaihtavat asuinpaikkaa, saavat enintään 4 000 euron suuruisen avustuksen välttämättömien kustannusten kattamiseen. Avustus maksetaan aiheutuneista kustannuksista esitetyn näytön perusteella kertaluonteisesti. 21. EGR:n täytäntöönpanosta aiheutuvat kustannukset, jotka on sisällytetty hakemukseen asetuksen (EY) N:o 1927/2006 3 artiklan mukaisesti, kattavat valmistelu-, hallinnointi-, valvonta-, tiedotus- ja mainontatoimia. 22. Italian viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Italian viranomaiset arvioivat kokonaiskustannuksiksi 5 676 115 euroa, joista yksilöllisten palvelujen kustannukset ovat 5 458 115 euroa, ja EGR:n täytäntöönpanokustannuksiksi 218 000 euroa (3,84 prosenttia kokonaismäärästä). EGR:ltä haettu rahoitusosuus on yhteensä 3 689 474 euroa (65 prosenttia kokonaiskustannuksista). Toimet || Kohteena olevien työntekijöiden arvioitu lukumäärä || Arvioidut kustan­nukset kohteena olevaa työntekijää kohti (euroa)* || Kustannukset yhteensä (EGR ja kansallinen yhteisrahoitus) (euroa)** Yksilölliset palvelut (asetuksen (EY) N:o 1927/2006 3 artiklan ensimmäinen kohta) Ammatillinen ohjaus ja osaamisen arviointi (Orientamento professonale e bilancio delle competence) || 613 || 470 || 288 232 Oheispalvelut (Servizi di accompagnamento) || 282 || 351 || 98 982 Työhön sijoittuminen ja työnhakuneuvonta (Outplacement e assistenza alla ricerca attiva) || 815 || 655 || 534 115 Ammatillinen koulutus ja ammattitaidon kehittäminen (Voucher formativo / formazione professionalizzante ) || 839 || 2 171 || 1 821 488 Jatko-opinnot (Voucher fruizione di master) || 15 || 6 000 || 90 000 Yrittäjyyden edistäminen (Assistenza all'autoimprenditorialità) || 319 || 421 || 134 200 Tuki yrityksen perustamiseen (Bonus per la creazione di impressa) || 17 || 5 000 || 85 000 Työhönpaluun jälkeen annettava ohjaus (accompagnamento al lavoro) || 282 || 264 || 74 448 Työhönottoetuus (Incentivo all'assunzione) || 123 || 5 724 || 704 000 Erityiskuluihin myönnettävät avustukset (Voucher di conciliazione) || 159 || 815 || 129 650 Työnhakuavustukset (Indennità per la ricerca attiva) || 773 || 1 894 || 1 464 000 Tuki asuinpaikan vaihtamisesta aiheutuneisiin kuluihin (Bonus per la mobilità territoriale) || 9 || 3 778 || 34 000 Yksilöllisten palvelujen kustannukset yhteensä || || 5 458 115 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Valmistelutoimet || || 21 800 Hallinto || || 94 200 Tiedotus ja mainonta || || 30 000 Valvontatoimet || || 72 000 EGR:n täytäntöönpanokustannukset yhteensä || || 218 000 Arvioidut kokonaiskustannukset || || 5 676 115 EGR:n rahoitusosuus (65 % kokonaiskustannuksista) || || 3 689 474 (*) Desimaalien välttämiseksi työntekijää kohden arvioidut kustannukset on pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Italian esittämässä hakemuksessa. (**) Kokonaiskustannukset eivät täsmää pyöristämisen vuoksi. 23. Italia vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa ja että kaikki päällekkäisrahoitus estetään. Päivämäärät, jolloin yksilöllisten palvelujen tarjoaminen vähennetyille työntekijöille aloitettiin tai on tarkoitus aloittaa 24. Italia aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 15. maaliskuuta 2012. Tästä päivämäärästä alkaa näin ollen tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 25. Kuten kansallisessa lainsäädännössä edellytetään, neuvottelut 18 kohdassa mainittujen ammattiliittojen kanssa poikkeuksellisen hallintomenettelyn hallinnoinnista käytiin talouskehityksestä vastaavassa ministeriössä. 26. Työministeriö on hallintoviranomaisena edistänyt EGR:n käyttöä jo käynnissä olevien aktiivisen työvoimapolitiikan toimenpiteiden vahvistamiseen. Esityksiä, joissa käsiteltiin EGR:n rahoituksen saantia koskevia kriteerejä ja rahoituksesta mahdollisesti hyötyville työntekijöille avautuvia mahdollisuuksia, pidettiin 26. lokakuuta 2011 ja 24. marraskuuta 2011. Ammattiliitot olivat kummassakin kokouksessa laajalti yksimielisiä EGR:n tuen hakemisesta. Jotta vähennetyille työntekijöille voidaan antaa heidän todellisia tarpeitaan vastaavaa räätälöityä tukea, suunnitteluvaiheessa oli olennaisen tärkeää saada erityisesti paikallistason ammattiliitot mukaan toimintaan. Tältä osin järjestettiin kaksi kokousta 21. tammikuuta 2012 ja 29. toukokuuta 2012 talouskehityksestä vastaavassa ministeriössä ja tekninen kokous 12. huhtikuuta 2012 työministeriössä. 27. Italian viranomaiset vahvistivat, että kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 28. Italian viranomaisten hakemuksessa esitettiin seuraavat tiedot asetuksen (EY) N:o 1927/2006 6 artiklassa säädettyjen kriteerien täyttymisestä: · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; · osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 29. Italia on ilmoittanut komissiolle, että EGR:n rahoitustuen hallinnointi tapahtuu seuraavasti: Ministerio del lavoro e delle politiche sociali – Direzione Generale per le Politiche attive e Passive del lavoro (MLPS – DG PAPL) on hallinto-, todentamis- ja tarkastusviranomainen (MLPS – DG PAPL Ufficio A on hallintoviranomainen; MLPS – DG PAPL Ufficio B on todentamisviranomainen ja MLPS – DG PAPL Ufficio C on tarkastusviranomainen). Kahdeksan alueellista viranomaista (eli Emilia-Romagna, Lazio, Lombardia, Piemonte, Toscana, Umbria, Veneto ja Sisilia) toimivat hallintoviranomaisen välittävinä eliminä. Rahoitus 30. Italian hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 3 689 474 euroa, joka on 65 prosenttia kokonaiskustannuksista. Komission ehdotus rahastosta maksettavasta osuudesta perustuu Italian toimittamiin tietoihin. 31. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 32. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään. 33. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 34. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2013 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 35. Käsillä olevan hakemuksen kohteena olevat 3 689 474 euroa katetaan EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/016 IT/Agile, Italia) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[7] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[8] ja erityisesti sen 12 artiklan 3 kohdan, ottavat huomioon Euroopan komission ehdotuksen[9] sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa. (2) EGR:n toimialaa laajennettiin niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena. (3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. (4) Italia esitti 30 päivänä joulukuuta 2011 hakemuksen EGR:n varojen käyttöönottamiseksi yrityksen Agile S.r.l. työntekijävähennysten vuoksi ja toimitti sitä täydentäviä lisätietoja 2 päivään lokakuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 3 689 474 euroa. (5) EGR:stä olisi sen vuoksi otettava käyttöön varoja rahoitustuen antamiseksi Italian hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta otetaan käyttöön 3 689 474 euroa maksusitoumusmäärärahoina ja maksumäärärahoina osana varainhoitovuotta 2013 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Asetuksen (EY) N:o 1927/2006 3 artiklan kolmannen kohdan mukaisesti. [4] Assinform – Italian Association of Information & Communications Technologies (www.assinform.it). [5] KOM(2010) 685 lopullinen. [6] Regione Emilia-Romagna – Direzione Regionale Cultura, Formazione e Lavoro – Servizio Lavoro, Regione Lazio – Direzione Regionale Formazione e Lavoro – Dipartimento Programmazione Economica e Sociale, Regione Lombardia – Direzione Generale Occupazione e Politiche del Lavoro – Unità organizzativa Lavoro – Struttura Tutela del lavoro e interventi per il reimpiego, Regione Piemonte – Direzione Istruzione, Formazione Professionale e Lavoro - Settore Politiche per l'Occupazione e per la Promozione dello Sviluppo Locale, Regione Siciliana – Assessorato Regionale della Famiglia, delle Politiche Sociali e del Lavoro – Dipartimento Lavoro; Regione Toscana – Direzione Generale Competitività del Sistema Regionale e Sviluppo delle Competenze – Settore Lavoro, Regione Umbria – Direzione Regionale Programmazione, Innovazione e Competitività dell'Umbria – Ambito di Coordinamento: Impresse e Lavoro ja Regione Veneto – Direzione Lavoro. [7] EUVL C 139, 14.6.2006, s. 1. [8] EUVL L 406, 30.12.2006, s. 1. [9] EUVL C […], […], s. […].